***Zebegény Község Jegyzője***

***2627 Zebegény, Árpád u. 5.***

**Napirendet tárgyaló ülés dátuma:** 2025. március 27.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.03.27. napján tartandó ülésére*

**Javaslat a helyi közművelődésről szóló önkormányzati rendelet megalkotására**

Tisztelt Képviselő-testület,

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kult.tv.) szerint az önkormányzatok kötelező feladata a közművelődési alapszolgáltatások megszervezése, ellátása. Községek esetében a Kult.tv. 78/I. § 1) bekezdése alapján választható az, hogy ezt milyen formában teszik meg: közművelődési intézmény vagy közösségi színtér fenntartásával.

Közösségi színterekre irányadó törvényi feltételek:

Kult.tv. 78/H.§

(1) A közösségi színtér a települési, kerületi közösségi művelődés szervezése, a közművelődési alapszolgáltatások biztosítása érdekében fenntartott, működtetett vagy erre a célra alkalmassá tett és üzemeltetett, adott helyen rendszeresen működő, jogi személyiséggel nem rendelkező intézmény vagy egyéb létesítmény, helyiségegyüttes, épület.

(2) A közösségi színtér formái:

a) a kizárólag közművelődési alapszolgáltatások megszervezésének helyszínt biztosító közösségi színtér vagy

b) a közművelődési alapszolgáltatások mellett egyéb tevékenységeknek, szolgáltatások megszervezésének is helyszínt biztosító integrált közösségi és szolgáltató tér.

(3) A közösségi színtér működtetése, továbbá a helyi közösségi művelődés szervezése és a közművelődési alapszolgáltatások hozzáférhetőségének biztosítása érdekében a közösségi színtér fenntartója, működtetője szakirányú középfokú végzettséggel rendelkező személyt foglalkoztat.

(4) A (3) bekezdés szerinti személy foglalkoztatását több fenntartó, működtető közösen is biztosíthatja oly módon, hogy egy személy legfeljebb három község tekintetében láthatja el feladatait.

(5) A közösségi színtér elnevezésében szerepelnie kell a „közösségi színtér” vagy a „közösségi tér” kifejezés valamelyikének.

R. 12. §

(1) A közösségi színtérben a feladatellátó a közművelődési alapszolgáltatások zavartalan biztosítása érdekében legalább egy, legalább középfokú közművelődési szakképzettséggel (szakképesítéssel) rendelkező szakembert foglalkoztat.

(2) A közösségi színtér nyitvatartási idejét a közösségi színtérnek helyet adó épületben ki kell függeszteni. A közösségi színtér – illeszkedve a közösségi kezdeményezésekhez – legalább a hét három napján, legalább napi 4 órában nyitva tart, melyből legalább egy napnak szabadnapra vagy munkaszüneti napra kell esnie, továbbá legalább a hét egy napján magába kell foglalnia a 16.00–19.00 óra közötti időszakot.

(3) A kifüggesztett nyitvatartástól eltérni évente legfeljebb három hónap időtartamban lehet úgy, hogy a feladatellátó az eltérést legalább egy hónappal megelőzően a közösségi színtérnek helyet adó épületben közzéteszi.

A Kult.tv. 76. § 5) bekezdése szerint az 1000 fő lakosságszám feletti települési önkormányzat a kötelezően biztosítandó közművelődési alapszolgáltatáson felül (művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása) még az alábbi közművelődési alapszolgáltatásokból legalább egy további közművelődési alapszolgáltatást szervez meg:

b) a közösségi és társadalmi részvétel fejlesztése,

c) az egész életre kiterjedő tanulás feltételeinek biztosítása,

d) a hagyományos közösségi kulturális értékek átörökítése feltételeinek biztosítása,

e) az amatőr alkotó- és előadó-művészeti tevékenység feltételeinek biztosítása,

f) a tehetséggondozás- és -fejlesztés feltételeinek biztosítása, valamint

g) a kulturális alapú gazdaságfejlesztés

A közösségi színtér létrehozásánál a kötelezően biztosítandó alapszolgáltatáson felül a Kult. 76. § 5) bekezdésének d) pontját biztosítja a színtér. Természetesen a többit is elláthatja, de egyet kell nevesíteni a közművelődési rendeletben a törvényi előírásnak megfelelően.

Mivel Zebegény Község Önkormányzatának nincsen ilyen rendelete, ezért ezt a hiányt pótolni szükséges.

A feluház vezetőjével közösen került kialakításra a rendelet, amelyet kérem, hogy a Képviselő-testület fogadjon el.

Zebegény, 2025. február 14.

sk.

Ferenczy Ernő Ervin

polgármester

**Zebegény Község Önkormányzatának .../2025.(III.27.) számú önkormányzati rendelete**

**a helyi közművelődésről**

*(tervezet)*

Zebegény Község Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (a továbbiakban: Kultv.) 83/A. § (1) bekezdésében foglalt felhatalmazás alapján, az Alaptörvény 32. cikk (1) bekezdés a) pontjában meghatározott jogalkotási hatáskörében, valamint Magyarország helyi önkormányzatairól szóló 2011. évi CLXXXIX. Törvény 13 § (1) bekezdés 7. pontjában meghatározott feladatkörében eljárva a Német Nemzetiségi Önkormányzat Zebegény elnevezésű helyi nemzetiségi önkormányzattal folytatott egyeztetést követően a következő közművelődési rendeletet alkotja:

1. **Fejezet**

**Általános rendelkezések**

1. **§**

**(1)** Zebegény Község Önkormányzata kinyilvánítja, hogy a közművelődéshez való jog gyakorlását közérdeknek, a közművelődési tevékenység támogatását közcélnak tartja. A közművelődést olyan értékhordozó közösségi tevékenységnek tekinti, amely a lakosság életminőségét javíthatja, ezért fontosnak tartja az önkormányzati feladatvállalást és azok megvalósításában résztvevő intézmények és szervezetek támogatását.

**(2)** Az önkormányzat feladatának tekinti a közművelődési feltételek biztosítását. Gondoskodik a közművelődési feladatok ellátásához szükséges háttér megteremtéséről, a már meglévő intézményi háttér fejlesztéséről.

1. **Fejezet**

**A közművelődési rendelet célja, hatálya**

1. **§**

A rendelet megalkotásával az önkormányzat célja, hogy a helyi társadalmi, művelődési és kulturális igényeinek figyelembevételével – a helyi hagyományok, lehetőségek és sajátosságok alapján – egységes alapelvek szerint határozza meg az általa támogatott közművelődési tevékenységek körét, azok ellátásának módját és feltételeit.

A rendelet hatálya kiterjed Zebegény Község Önkormányzata (a továbbiakban Önkormányzat) közigazgatási területén a közösségi színterekre, működtetőire és alkalmazottjaira, valamint a közművelődési tevékenység megvalósulásában résztvevőkre.

1. **Fejezet**

**Az önkormányzat kötelező és vállalt közművelődési feladatai**

1. **§**

(1) Az önkormányzat kötelező közművelődési feladatait a Kultv. 76. § - ban foglaltak figyelembe vételével látja el, ennek keretében a következő alapszolgáltatásokat biztosítja:

a) művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

b) a hagyományos közösségi kulturális értékek átörökítése feltételeinek biztosítása.

(2) Zebegény Község Önkormányzata a közművelődési alapszolgáltatások megszervezéséhez készített szolgáltatási tervet a tárgyév március 1-jéig fogadja el.

(3) Az Önkormányzat a jelen rendeletben meghatározott közművelődési alapszolgáltatások megvalósítására a [Kult. tv. 79. §](https://njt.hu/jogszabaly/1997-140-00-00#SZ79)-ában meghatározott követelményeknek megfelelő jogi vagy természetes személlyel közművelődési megállapodást köthet. A közművelődési megállapodás kötelező tartalmi elemeit a [Kult. tv. 79. § (2) bekezdés](https://njt.hu/jogszabaly/1997-140-00-00#SZ79@BE2)e részletesen szabályozza.

**IV. Fejezet**

**Az önkormányzat közművelődési feladatellátásának szervezeti keretei**

**4. §**

**(1)** Az önkormányzat közművelődési feladatai ellátására közösségi színteret működtet.

**(2)** Az Önkormányzat közművelődési feladatait a 2627 Zebegény, Árpád utca 5. szám alatti Zebegényi Közösségi színtér és Rákos Sándor Könyvtár.

**(3)** Az önkormányzat közművelődési feladatinak ellátásában együtt kíván működni

- a) a község oktatási intézményeivel,

- b) a közművelődési feladatokat is ellátó civil szervezetekkel,

- c) a német nemzetiségi önkormányzattal,

- d) az egyházakkal,

- e) közművelődési feladatellátást vállaló magánszemélyekkel, valamint

- f) hasonló feladatokat ellátó országos, regionális, térségi intézményekkel, civil szervezetekkel.

1. **Fejezet**

**A közművelődési tevékenység irányítása, ellenőrzése, finanszírozása**

**5.§**

A Kultv. és az e rendelet által meghatározott közművelődési feladatokkal kapcsolatos fenntartói, felügyeleti és egyéb jogköröket a képviselő-testület gyakorolja.

**6.§**

(1) Az önkormányzat közművelődési feladatait, a színtér működését költségvetéséből finanszírozza. Ennek forrása a központi költségvetésből származó közművelődési támogatás, a nyilvános könyvtári és közművelődési feladat normatív támogatása, saját bevétel, az önkormányzati támogatás és pályázati forrás.

(2) Az önkormányzat a központi költségvetési forrásból – közművelődési feladatok támogatására – biztosítandó pályázatokhoz a pályázat elnyeréséhez szükséges önrészt lehetőségeihez mérten a mindenkori éves költségvetési rendeletében határozza meg.

1. **Fejezet**

**Záró rendelkezések**

**7. §**

(1) Ez a rendelet 2025. április 1-én lép hatályba.

(2) A Kultv. 83/A. § 2) bekezdésének megfelelve a képviselő-testület a közművelődési rendeletét legalább ötévente felülvizsgálja.

**Ferenczy Ernő Ervin Schottner Norbert**

Polgármester Jegyző

*Kihirdetési záradék:*

A rendelet kihirdetve: 2025. március hó ... napján.

Schottner Norbert jegyző

**Tájékoztatás előzetes hatásvizsgálat eredményéről**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztük el a szabályozás várható következményeiről, melyről most tájékoztatom a Képviselő-testületet.

1. **Várható társadalmi hatások**

A közművelődési szolgáltatásokhoz való széleskörű hozzájutás biztosítása.

1. **Várható gazdasági, költségvetési hatások: NINCS**
2. **Várható környezeti hatások**

A rendeletben foglaltak végrehajtásának környezetre gyakorolt hatása nincs.

1. **Várható egészségügyi következmények**

A rendeletben foglaltak végrehajtásának egészségügyi hatása nincs.

1. **Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatása nincs.

1. **A rendelet megalkotásának szükségessége, a jogalkotás elmaradásának várható következményei.**

A rendelet nélkül nincsen jogi keretek között szabályozva a színtér működése, amelynek révén állami normatíva sem igényelhető a feladatellátásra.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet alkalmazása nem igényel többlet személyi, szervezeti, tárgyi és pénzügyi feltételeket.

A rendelet-tervezet vonatkozásában az Európai Unió intézményeivel és tagállamaival egyeztetési kötelezettség nem áll fenn, nem tartozik az előzetes bejelentési kötelezettség alá tartozó jogszabályi tervezetek közé.